ТIулгаш кхиссар хьалха даккхар суннат ду, цул тIаьхьа уьстагI бер ду – нагахь санна ша «ТаматтуI», йа «Къирн» деш велахь – цул тIаьхьа корта дIабашар, йа ларгар ду. Божарша корта дIабаьшча гIолий ду, хIунда аьлча вайн Пайхамара – Делера салават а, салам а хуьлда цунна – корта дIабаьшначарна гечдар а, къинхетам а боьхуш кхозза доIа дина дела, лергинчарна цкъа доIа дина дела, Бухарис а, Муслима а дийцина ма-дарра.